السلام عليكم ورحمة الله وبركاته. اهلا بحضراتكم في الحلقة سبعمية وواحد من حلقات تدبر سورة اسف من مقاطع حظر التجول والحلقة الثانية والثلاثون من حلقات تدبر سورة البقرة. ارجو من حضراتكم تجيبوا
والمصاحف وتدبرنا امبارح قول الله تعالى اعوذ بالله السميع العليم من الشيطان الرجيم ود كثير من اهل الكتاب لو يردونكم من بعد ايمانكم كفارا حسدا من عند انفسهم من بعد ما تبين لهم الحق
فاعفوا واصفحوا حتى يأتي الله بامره. ان الله على كل شيء قدير وقلنا ان كثير من اهل الكتاب يحبون ان يروا المسلمين بيتركوا دينهم وبيرتدوا عنه ان شا الله يرجعوا يعبدوا الاصنام
المهم ما يفضلوش مسلمين حقدا وحسدا. لان النبي المنتظر نبي اخر الزمان لم يخرج من بينهم. اقرا بقى مية وعشرة واقيموا الصلاة واتوا الزكاة وما تقدموا لانفسكم من خير تجدوه عند الله
ان الله بما تعملون بصير وان احسن رد عليهم الحساد دول هو اننا نقيم الصلاة ونعمر مساجد الله ونعمل وننتج ويصبح معنا المال والاقتصاد عشان نخرج الزكاة. ما هو الفقراء ما فيش عليهم زكاة. فربنا بيأمرنا باخراج الزكاة. يبقى لازم نكون امة منتجة مم
غنية التواصل يا جماعة بين طرفين بيحتاج الى لغة مشتركة الصلاة والزكاة لغة. نتكلم بها مع الله عبادة بدنية وعبادة مالية دي طريقة نتواصل بها مع الله. انا ممكن اخدك بالحضن وممكن اجيب لك هدية دي لغة. دي طريقة في التواصل
بطريقة بدنية دي طريقة فيها دي طريقة مالية فيها تضحية وهكزا. طيب اقرا بقى معي من الاول الاية مية وحداشر ومن هنا بنبدأ تدبر ايات حلقة الليلة. اقرأ معي الاية مية وحداشر
وقالوا لن يدخل الجنة الا من كان هودا او نصارى تلك امانيهم. قل هاتوا برهانكم ان كنتم صادقين الاية دي يا جماعة عايزكم تركزوا فيها معي اوي فسرت ان معناها
اليهود قالوا لن يدخل الجنة الا يهودي والنصارى قالوا لن يدخل الجنة الا نصراني وده صحيح بس مش في الاية دي. ده في الاية اللي بعد اللي بعدها مية وتلتاشر
الاية اللي بعد اللي بعدها مية وتلتاشر وقالت اليهود ليست النصارى على شيء. وقالت النصارى ليست اليهود على شيء وهم يتلون الكتاب يعني اليهود مكفرين النصارى والنصارى مكفرين اليهود وكل فريق منهم بيعتبر الفريق الاخر على الباطل
لكن الاية مية وحداشر في ظاهرها ما بتقولش كده الطيارة معي مية وحداشر تاني وركز وقالوا قالوا لن يدخل الجنة الا من كان هودا او نصارى تلك امانيون قل هاتوا برهانكم ان كان صدق يعني
يعني مع بعض قالوا مش هيدخل الجنة الا لو كان يهودي او نصراني هل في تضارب بين الايتين لأ الايتين دول بيوصفوا طبعا عايز اقول لكم على حاجة. يعني التفاسير بتقول ان الاية دي مية وحداشر محتاجة تفصيل. ان ان ده معنى
آآ مختصر لكن معناها ان اليهود قالوا مش هيدخل الى اليهود والنصارى قالوا مش هيدخل غير النصارى. لكن ظاهر اللفظ ما بيقولش كده ظاهر اللفظ ان اليهود والنصارى قالوا ان مش هيدخل الجنة الا يهود او نصارى
الايتين دول مية وحداشر ومية وتلتاشر بيوصفوا اللي بيحدث دلوقتي بمنتهى الدقة لما اليهود والنصارى يجتمعوا على المسلمين بيتناسوا خلافاتهم وكأنهم بقوا ثقافة واحدة وبيبعدوا عن الكلام في الدين حتى لانهم دينين اصلا عكس بعض تماما. اليهودية توحيدية والنصرانية
ليفية. النصرانية تؤمن بالمسيح. لكن بالغت في شأنه وجعلته اله. اليهودية لا تؤمن به اصلا وتعتبره دجال لكن في كل قنوات التليفزيون والاعلام وفي الغرب النهارده ده عمله كمان آآ آآ يعني يعني آآ
اه اه ادارات جوة كثير من الجامعات بيدرس ايه بقى؟ وبيتكلموا عن ايه الجوديو كريستيان فاليوس والجودي كريستيان برنسبلس اخترعوا لفز يجمع بين اليهودية والمسيحية. ان في حاجة اسمها القيم اليهودية والمسيحية
والكل بقى في اوروبا وامريكا بيتكلم عن ان بلادنا هنا قامت على القيم اليهودية والمسيحية يقعدوا يخدعوا نفسهم بيقولوا احنا بنتشارك في نفس الكتاب البايبل مع ان بايبل اليهود يختلف عن بايبل المسيحيين. بايبل اليهود بيتوقف عند العهد القديم
في اللي هو بايبل المسيحيين في العهد القديم والعهد الجديد. العهد القديم اللي هو ده هو ده بايبل اليهود. اليهود ما عندهمش هم الاناجيل والعهد الجديد انت اصلا تيجي تزنق اي مسيحي وتقول له ازاي ربنا يقول اقتلوا الاطفال والرضع والكلام اللي عندكم ده يقول لك يا عم بقى يهرب من الاجابة يقول لك ايه
كده العهد القديم العهد القديم. الله العهد القديم مش مهم ده تلات اربع كتابك هو العهد القديم اهو. مسكتي انا النهاردة عشان اشوف قد ايه عهد قديم وقد ايه عهد جديد
لقيت اتفضلوا اهو انا حطيت العلامة اهي اتفضلوا. ده نسبة العهد القديم بالنسبة للعهد الجديد تسعمية حاجة وستين صفحة عهد قديم ومتين وتسعين صفحة العهد الجديد حوالي اكتر من تلت تربع الكتاب عهد قديم. وانت كل شوية تقول لي ما ليش دعوة به. ما ليش دعوة به. وبعدين آآ وبعدين لما تيجوا تتكلموا تقولوا ان احنا مع بعض بنتشارك
في نفس الكتاب! الله! وانت دلوقتي بقى على مزاجك العهد القديم! ولما نيجي نسألك اسئلة تقول ما لهاش دعوة بالكلام ده! خلينا في العهد الجديد احنا هنا بنواجهم بالكلام ده
يعني ايه جوديه وكريستيانو انتم عكس بعض في كل العقائد لكن في مواجهة الاسلام بينسوا خلافاتهم. وبيتوحدوا وقالوا لن يدخل الجنة الا من كان هودا او نصارى. يعني مسلمين لأ
خدتوا بالكم دي تلك امانيهم قل هاتوا برهانكم ان كنتم صادقين. تلك امانيهم وقلنا الاماني هي اشياء غير حقيقية وبعيدة المنال مش مستحيلة لكنها بعيدة المنال ولزلك تسمى الاكاذيب والاختلاقات اماني ايضا
وبالتالي اللي بيقولوه ده ان ما حدش هيدخل الجنة غيرهم دي اكاذيب وامنيات بعيدة المنال. العرب تقول الاماني مطايا الحمقى الناس الحمقى فرحانين بالاماني وشغالين ايه يعني بتريحهم الامنيات ليت الشباب يعود يوما. الشباب ما بيرجعش
دي اسمها اماني. ليت للتمني فالانسان الاحمق اللي طول النهار يقعد ويقول انا هابقى مليونير. هابقى مليونير هو ما اشتغلش اصلا امير الشعراء بيقول ايه احمد شوقي وما نيل المطالب بالتمني ولكن تؤخذ الدنيا غلابا. وما استعصى على قوم منال اذا الاقدام
كان لهم ركابا. يعني لازم تشتغل ويبقى عندك شجاعة واقدام وعزيمة علشان تحقق الاماني. الاماني ما بتتحققش وانت قاعد على القهوة طول النهار وعمال تدعي ربنا انك تدخل الجنة مع النبيين والشهداء
ازاي يعني تلك امانيهم وعلى كل حال يا يهود ويا نصارى ياللي كل فريق منكم اصلا بيدعي انه داخل الجنة حدس هاتوا برهانكم يلا اثبتوا هذا الكلام الانسان لما يتكلم خاصة في شيء خطير زي كده لازم يكون عنده ادلة وبراهين
طيب هل هم عندهم ادلة لا ما عندهمش. لزلك ربنا قال للنبي اطلب منهم دليل وده معناه ان ربنا يعلم ان ما عندهمش اي دليل ولا اي برهان. واللي ما كانش قال للنبي يقول لهم هاتوا برهانكم
اقرأ بقى معي الاية مية واتناشر بلى من اسلم وجهه لله وهو محسن فله اجره عند ربه ولا خوف عليهم ولا هم يحزنون وامبارح واحنا بنتدبر الاية مية وتمانية ام تريدون ان تسألوا رسولكم كما سئل موسى من قبل. تكلمنا عن العبودية
وانها عبادة قلبية الاسلام هو الاستسلام الكامل لمشيئة الله ولقدر الله هنا في الاية مية واتناشر بلى من اسلم وجهه لله. يعني لازم اسلم وجهي لله. طب وبقيت جسمي وجهي بس
الوجه هو اشرف ما في الانسان. لذلك العرب لما تذكر الوجه هي الوجه يدل على الذات كلها على الانسان كله. عشان كده احنا في السجود بنقول ايه؟ عمر سجد لأ هو وجهه بس اللي ساجد. ايوة
لو وجهه سجد يبقى عمر سجد فكأنما كله سجد. كأنما جسمك كله سجد بيقول لك ايه اعمل خير لوجه الله يعني لله الوجه دلالة على الذات بلى من اسلم وجهه لله وهو محسن فله اجره
اسلام الوجه والاستسلام لاوامر الله وعمل وعمل الصالحات لازم يكون معه نية حسنة والانسان بالنية بياخد اجر حتى لو لم يفعل وهو محسن فله اجره. لازم يكون بيسلم وجهه يعني بيطيع
ونيته انه يحسن حديث شريف جميل جدا في الموضوع ده قال رسول الله صلى الله عليه وسلم احدثكم حديثا فاحفظوه يعني مهم نعمل كده مقدمة انما الدنيا لاربعة نفر عبد رزقه الله مالا وعلما
فهو يتقي فيه ربه ويصل فيه رحمه ويعلم لله فيه حقا فهذا بافضل المنازل. عبد ربنا ادى له فلوس وادى له علم فبيتقي ربه في هذا المال وبيصل رحمه وبيدي لقرايبه
ويعلم لله فيه حقا وبيطلع زكاته اكتر كمان وصدقات فهذا بافضل المنازل وعبد رزقه الله علما ولم يرزقه مالا وهو صادق النية. ركز. صادق النية يقول لو ان لي مالا لعملت بعمل فلان. اللي قبله ده
لو كان عندي فلوس كنت عملت زي اللي هو عمله بالزبط اديت قرايبي وتصدقت على المساكين وطلعت زكاتي مضاعفة كمان فهو بنيته فاجرهما سواء. هياخد نفس الاجر ما عملش حاجة
ما طلعش ولا قرش وغلبان ما عندوش فلوس. لكن نيته انه لو معه هيعمل نفس ده بالزبط وهو صادق في نيته ياخد نفس الاجر شف بقى وعبد رزقه الله مالا ولم يرزقه علما فهو يخبط في ماله بغير علم لا يتقي فيه ربه ولا يصل فيه
ولا يعلم لله فيه حقا فهذا باخبث المنازل وعبد لم يرزقه الله مالا ولا علما فهو يقول لو ان لي مالا لعملت فيه بعمل فلان. التاني اللي ايه اللي قبله اللي خاربها
فهو بنيته فوزرهما سواء الاتنين هياخدوا نفس الوزر. ما عملش حاجة غلط. هو ما عهوش فلوس يعمل حاجة غلط. لكن ناوي ان لو جا له فلوس هيروح يشرب خمرة وهيروح يجيب مخدرات وهيعيش حياة حرام
يعني هييجي يوم القيامة يلاقي الوزر موجود عنده انما الاعمال بالنيات بلى من اسلم وجهه لله وهو محسن فله اجره عند ربه. ولا خوف عليهم ولا هم يحزنون يبقى له اجره عند ربه
وبعدين في التفات في العدد. فله اجره عند ربه مفرد ولا خوف عليه لأ عليهم حصل الالتفات من المفرد للجمع. يعني كلهم ما فيش واحد منهم كلهم لهم الاجر ده
فله اجره عند ربي ولا خوف عليهم ولا هم يحزنون. وطبعا في قراءة يعقوب زي كل ولا خوف لا خوف عليهم. ولا هم يحزنون في قراءة يعقوب لا خوف عليهم ولا عليهم ولا هم يحزنون
لا خوف الفتح يعني جنس الخوف. ما يقربش منهم اطلاقا لا يجب ان يخاف المؤمن من ضرر يصيبه في المستقبل وخلي بالك ما قالش ولا خوف ولا حزن. لأ. لا خوف بس
الانسان لا يخاف من المستقبل ازا كان مؤمن لكن ممكن المؤمن يحزن على شيء فات او على شيء او على فقد حبيب او كان لزلك ولا هم يحزنون يعني في الغالب لا يحزنون
لكن المفروض ما يخافوش ابدا. المؤمن ما يخافش اقرا بقى مية وتلتاشر وقالت اليهود ليست النصارى على شيء. وقالت النصارى ليست اليهود على شيء وهم يتلون الكتاب كذلك قال الذين لا يعلمون مثل قولهم. فالله يحكم بينهم يوم القيامة فيما كانوا فيه يختلفون
الله هو مش كنت جوديه وكريستيان من شوية دلوقتي بقت اليهود بتقول ليست النصارى على شيء والنصارى بتقول ليست اليهود على شيء حقيقة الامر ان هم دينين ضد بعض تماما. كل دين منهم بيقول على الاخر انه على الباطل
وده من حق الانسان انه يعتبر دينه هو اللي على الحق والاخر على الباطل. لكن ما تجوش تمسلوا على الناس لما يبقى الموضوع ضد المسلمين وتعملوا بقى ايه تقولوا احنا
اه اه احنا حاجة واحدة ايد واحدة لا مش ايد واحدة خالص ده عمل مشكلة عند مين بقى عند العرب المشركين اللي بيعبدوا الاصنام وقالت اليهود ليست النصارى على شيء. كفروهم
وقالت النصارى ليست اليهود على شيء كفروهم وهم يتلون الكتاب هم في نزر العرب دول اهل الكتاب في ناس محترمة اوي. دي ناس عندها علم دي ناس عندها كتب سماوية
فلما شافوهم هم الاتنين مكفرين بعض انتهزوها فرصة هم كمان. اللي هم لا يعلمون. قال الذين لا يعلمون اللي هم المشركين اللي بيعبدوا اصنام ولك يبقى هم الاتنين زفت بقى. خلاص. اه. لو ما الاتنين ليسوا على شيء
وبقوا على الشرك وعلى عبادة الاصنام. هنروح مع دول ولا مع دول؟ ما احنا مش عارفين مين فيهم اللي صح. هم الاتنين غلط. يلا احنا كده كويسين. وبقوا على عبادة الاصنام. بص بقى
من موضوعية الاسلام وتطرف اهل الكتاب وقالت اليهود ليست النصارى على شيء علشان نكرة يعني ما فيش حاجة خالص صح عندهم ايه ده مش للدرجة دي يا جماعة. وقالت النصارى ليست اليهود على شيء. والنصارى خدوا الجانب المعاكس بالزبط. وبمنتهى التشدد والتطرف قالوا اليهود ما فيش
عندهم اي حاجة صح خالص نهائيا القرآن يتعجب ويقول وهم يتلون الكتاب دول اهل كتاب ازاي تنكروا على الاخر كل حاجة تماما كده بص موضوعية القرآن بقى اما يتكلم من غير ما يعمم
اوكلما عاهدوا عهدا نبذه فريق منهم. ما قالش كلهم بل اكثرهم برضه ما قلش كلهم. لا يؤمنون. ايه ده ايه الموضوعية دي؟ ايه العقلانية دي اسمع يا عم الاية مية وتمانية
ود كثير من اهل الكتاب لو يردونكم من بعد ايمانكم كفارا. مش كلهم شوف الموضوعية والدقة الفرق بين ده وبين وقالت اليهود ليست النصارى على شيء. وقالت النصارى ليست اليهود على شيء
طيب هنا بقى الحقيقة عايز اقول حاجة سمعتها من ناس كتيرة وبيبقوا فرحانين بها قوي دمها خفيف كده وبتاع. والحقيقة في داعي ان طبعا بعض المفسرين كتبوها وقالت اليهود ليست النصارى على شيء
صدقوا وقالت النصارى ليست اليهود على شيء. صدقوا قال له الاولى نقول انهم صدقوا. يعني لاول مرة لا يهود بيصدقوا لما قالوا النصارى مش على شيء ولما النصارى احنا المفروض بنقول ايه صدقوا ودول صدقوا ودول صدقوا
طب ما انت كده غلطتي نفس غلطتهم ما احنا عارفين ان الفريقين على باطل خلاص احنا فاهمين. لكن التعميم هو اللي غلط. ليسوا على شيء اطلاقا لأ ده عنده صح وعنده تحريف وده عنده صح وعنده تحريف
ما هو ده ما تجعلش الانفعال يستدرجك وتبقى زيهم. انت القرآن بيشكل طريقة تفكيرك طريقة كلامك وطريقة معالجتك للامور بص تعقيب القرآن في اخر الاية وقالت اليهود ليست النصارى على شيء. وقالت النصارى ليست اليهود على شيء. وهم يتلون الكتاب. كذلك قال الذين لا يعلمون مثل قولهم. كده احنا
قدام تلات فرق فرقة يهود فرقة نصارى وفرقة عباد اصنام والكل مكفر بعضه اخش انا ازنق نفسي في وسطهم دلوقتي. لا انا ارقى من كده الله يحكم بينهم يوم القيامة فيما كانوا فيه يختلفون. بس خلاص اترك الحكم لله وما تصدرش احكام انت حتى لو انت عارف
حكمهم وحاربوا حكم كفرهم ما حدش طلب منك تدلي برأيك دلوقتي. انت لو دخلت اتكلمت دلوقتي هتنزل للمستوى ده وتبقى فرقة رابعة بتكفر لا لا لا خالص ارتقي وقول فالله يحكم بينهم يوم القيامة فيما كانوا فيه يختلفون
القرآن بيعلمك ازاي تتكلم وازاي تبقى ارقى واحد بيتكلم وتختار الوقت اللي تتكلم فيه هل انت دلوقتي لو اتكلمت هتسمع في وسط الدوشة وفي وسط الزحمة دي هتسمح حد يقدر يختلف مع الكلمة دي
حد يقدر يقول ان ده غلط فالله يحكم بينهم يوم القيامة فيما كانوا فيه يختلفون. خلص الموضوع طيب رحنا نصلي مش هم قالوا ود كثير من اهل الكتاب لو يردونكم من بعد ايمانكم كفارا. حسدا من عند انفسهم
وبعد كده ربنا قال لنا ايه؟ فاعفوا واصفحوا حتى يأتي الله بامره ان الله على كل شيء قدير تمام وقال لنا كمان نعمل ايه وقلنا ده احسن رد عليهم. الاية مية وعشرة. واقيموا الصلاة واتوا الزكاة
حلو قوي ورحنا نصلي واقمنا الصلاة والمساجد امتلأت وده هيغيظ مين ؟ هيغيظ اللي عايزين يردونكم من بعد ايمانكم كفارا حسدا من عند انفسهم يغيظهم تغيظ اهل الكتاب هيعملوا ايه
سيمنعوا مساجد الله وسيسعوا في خرابها اقرا معي الاية مية واربعتاشر ومن اظلم ممن منع مساجد الله ان يذكر فيها اسمه وسعى في خرابها اولئك ما كان لهم ان يدخلوها الا خائفين
لهم في الدنيا خزي ولهم في الاخرة عذاب عظيم لا يوجد في الدنيا انسان اكثر ظلما من اللي يمنع الناس من الذهاب الى مساجد الله ويمنع ان يذكر فيها اسمه
وده دليل على ان المسجد ليس فقط للصلاة بل لحلقات الذكر وتلاوة القرآن وطلب العلم. قال لك شف الاية بتقول ايه ومن اظلم ممن منع مساجد الله ان يصلى فيها لا ان يذكر فيها اسمه. واسم الله يذكر في الصلاة. وفي حلقات
ذكر وفي تلاوة القرآن وفي طلب العلم. كل ده يصنف تحت ذكر الله وسعى في خرابها لها معنيين التخريب الفعلي اللي هي الناس اللي بتهدم المساجد وتحرق المساجد والمعنى التاني
خرابها بمعنى منع الناس من الذهاب للمساجد لان اللي بيروحوا المساجد اسمهم عمار المسجد بيعمروا المسجد ربنا قال في سورة التوبة ما كان للمشركين ان يعمروا مساجد الله شاهدين على انفسهم بالكفر
يعني ما لهمش انهم يدخلوا المساجد وهم شاهدين على انفسهم بالكفر او ممكن المشرك يدخل المسجد من باب التعرف على الاسلام من باب اللي عايز يعرف ايه اللي بيحصل اه لكن ما يدخلش
والشاهد على نفسه بالكفر وآآ داخل واللي عاجبه عاجبه وداخل زي نابليون كده ما دخل برجليه بالجزم بالحصنة لا ده ده ممنوع ده تحدي ما حدش هيتحدانا ويدخل غصب عننا. لكن اللي عايز يدخل مؤدب عشان يتعرف على الاسلام يتعرف على الديانة الاسلامية على السقافة الاسلامية اهلا وسهلا
نرجع نلاقي مية واربعتاشر ومن اظلم ممن منع مساجد الله ان يذكر فيها اسمه وسعى في خرابها. يعني ايه سعى في خرابها؟ قلنا يعني يمنع الناس من الذهاب اسكت اولئك ما كان لهم ان يدخلوها الا خائفين. المفروض ما كانوش يقدروا يتجرأوا على المسجد كده
ويدخلوا بكل اطمئنان كده بتحدي كان لازم يعرفوا ان المسلمين متوحدين للدفاع عن مساجدهم للاسف فرقة المسلمين دلوقتي جرأتهم على المساجد على كل حال لهم في الدنيا خزي ولهم في الاخرة عذاب عظيم
اللي عملوا كده في مساجد الله لهم في الدنيا خزي فشل هزيمة وفي الاخرة عذاب عظيم. طبعا المقصود مش بس اهل الكتاب عشان كده ربنا ما قالش بقى ايه ما زكرهمش بالاسم هنا
وقالوا ومن اظلم ممن منع مساجد الله طبقا للسياق السباق بالزات يعني الايات السابقة يبقى هم اهل الكتاب. ولكن وتركها عامة لان هناك اخرين هيعملوا كده الهندوس دمروا مسجد بابري من حاجة من عشرين سنة
ودمروا بيدمروا مساجد وبيمنعوا مساجد الله دلوقتي. انتم كل مرة بتشوفوني بدعي للهند وسريلانكا الامور هناك وكشمير الامور هناك فوق فوق كلمة خطيرة ما تكفيش يعني ناس كتير متوقعة مذبحة كبيرة ستحدث في هذه البلاد
الله يستر على اخواننا هناك والله يا رب ينصرهم بل للاسف بعض بلاد المسلمين بتخرب المساجد بتغلق المساجد بعض بلاد المسلمين لا تسمح بفتح المسجد الا في الجماعة الاولى ثم يغلق المسجد. ممنوع حد يدخل المسجد بين الصلوات. يعني ايه بين الصلوات
سانية واحدة هو مسجد حضرتك؟ انا مش عايز اقول كلمة تانية يعني هو في ايه هي دي مساجد مين ؟ ومن اظلم ممن منع ها مساجد الله المسجد ملك لله. المسجد مش ملك وزارة. المسجد مش ملك دولة. ما فيش حاجة اسمها انا صاحب المسجد الفلاني. ما فيش الكلام دوه. حتى لو ارضك وحتى لو المبنى بتاعك
كان ممكن تبقى الاية ومن اظلم ممن منع المساجد. لكن لأ ومن اظلم ممن منع مساجد الله لان المساجد ملك لله. لا يملك احد ان يمنع انسان من دخول المسجد
في سورة الجن ربنا قال وان المساجد لله فلا تدعو مع الله احدا ما فيش حاجة اسمها انا املك المسجد ده. ما فيش حاجة اسمها كده. انت عايز تعمل مسجد تتبرع بالارض وبالمبنى او يصبح المسجد ملك لله
انت كتر خيرك لغاية كده ما لكش سيطرة على المسجد بعد كده ليس من حق احد ان يمنع احد من دخول المسجد واللي يعمل كده لهم في الدنيا خزي ولهم في الاخرة عذاب عظيم
سبحان الله! انا دلوقتي وانا بتكلم معكم تذكرت اية مهمة جدا لماذا شرع الجهاد الاية الاية اربعين في الصورة سورة الحج اسمع بقى ولولا دفع الله الناس بعضهم ببعض لولا ان ربنا
سمح بسنة التدافع ان لاهل الحق يدفعوا اهل الباطل. دي اللي هي سنة الجهاد. الجهاد لهدمت صوامع وبيع وصلوات ومساجد يذكر فيها اسم الله كثيرة. كانت صوامع الرهبان يعني الاديرة الاديرة بتاعة رهبان النصارى
والبيع والصلوات يعني الكنايس والكنيس اللي هو الكنيسة بتاعة المسيحيين والكنيس اليهودي اللي هو المعبد اليهودي مساجد بتاعة المسلمين يذكر فيها اسم الله كثيرا كانت هدمت ولينصرن الله من ينصره ان الله لقوي عزيز
يعني ربنا فرض علينا الجهاد من ضمن الاسباب او من ضمن الاسباب المبيحة للقتال في الاسلام هو الدفاع عن اديرة المسيحيين كنائس المسيحيين معابد اليهود والمساجد التي يذكر فيها اسم الله كثيرا. صحيح احنا مختلفين معهم
صحيح نرى انهم كفار هم كفروا بمحمد وبالقرآن ولكن نبذل ارواحنا في الدفاع عن حقهم في العبادة. بالطريقة اللي احنا مختلفين فيها معهم ونراهم مخطئين فيها كمان شوفوا شوفوا حرية العقيدة الى اي درجة
محمية في الاسلام بس مش بس كده. ولو مت وانا بدافع عن كنيسة او عن معبد يهودي انا شهيد ايه العظمة دي ايه الرقي ده ونتوقف هنا الليلة اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب
فاجعله قوة لنا فيما تحب وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا اموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك
وانبيائك ورسلك وعبادك الصالحين. اللهم احيي قلوبنا بحبك. واجعلنا لك كما تحب اللهم اجعلنا نحبك بكل قلوبنا. ونرضيك بكل اجسادنا. اللهم اجعل حبنا كله لك وسعينا كله في مرضاتك اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة
بنا. اسأل الله العلي العظيم ان يجعل هذا التدبر في ميزان حسناتي. وحسناتكم جميعا اللهم فاطر السماوات والارض عالم الغيب والشهادة. انت تحكم بين عبادك فيما كانوا فيه يختلفون. فبحق كل
كل حرف في كتابك تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم. واحفظنا واياهم من شرورهم ونجعلك اللهم في نحورهم فانت الوكيل ولا حول ولا قوة الا بك
اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين واكون مع اخواننا في تركستان الشرقية وفي الشام وفي كشميرا وفي الهند وفي سريلانكا. وانصر كل من نصرهم واخذل كل من خذلهم. وطهر المسجد
اقصى من الدنس فانهم لا يعجزونك اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من مشايخنا او من
مريضا به او حاملا له فالبسه ثوب الصحة والعافية عاجلا غير اجل ومن لم يصب به فقه شره وابعدوا عنه ولا تسلطوا الا على اعدائك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك
وتوحدت على دعوتك وتعاهدت على نصرة شريعتك. فوثق اللهم رابطتها وادم واهدها سبلها. واملأها بنورك الذي لا يخبو. واشرح صدورها بفيض الايمان بك وجميل التوكل عليك. واحياها فيا ربنا بمعرفاتك. وامتنا يا مولانا على الشهادة في سبيلك. انك نعم المولى ونعم النصير. وصلي اللهم وسلم
على سيدنا محمد وعلى اله وصحبه ومن تبع هداه. والسلام عليكم ورحمة الله ونراكم غدا باذن الله. في نفس هذا الموعد ان كنا من اهل